ജെ.സി.ബി. - വിക്കിപീഡിയ

# ജെ.സി.ബി.

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ജെ.സി.ബി. വ്യാപാരമുദ്ര

വിവിധോദ്ദേശ ഉപകരണ വാഹനങ്ങള്‍ ഉണ്ടാക്കുന്ന സ്ഥാപനമാണ് ജെ.സി.ബി,അഥവാ ജെ.സി.ബാംഫോഡ് (ഏക്സ്കവേറ്റേഴ്സ്) ലി.. മണ്ണുമാന്തികളാണ് ജെ.സി.ബി യുടെ പ്രധാന ഉത്പന്നം. അവരുടെ മണ്ണുമാന്തി യന്ത്രത്തിന്റെ വമ്പിച്ച സ്വീകാര്യത മൂലം എല്ലാത്തരം മണ്ണുമാന്തികളേയും ജെ.സി.ബി എന്ന് വാചികമായി പറയാറുണ്ടെന്നിരുന്നാലും ജെ.സി.ബി. കമ്പനിയുടെ ഔദ്യോഗിക വ്യാപാരമുദ്രയാണ്. നിര്‍മ്മാണ വ്യാവസായിക കാര്‍ഷിക മേഖലകള്‍ക്കായി ജെ.സി.ബി ഇപ്പോള്‍ വ്യത്യസ്ഥതരത്തിലുള്ള 160 യന്ത്രങ്ങള്‍ നിര്‍മ്മിക്കുന്നു.

## [തിരുത്തുക] കമ്പനി

1945 ഒക്റ്റോബറില്‍ ഇംഗ്ലണ്ടുകാരനായ ജോസഫ് സിറില്‍ ബാംഫോഡ് ആണ് കമ്പനി സ്ഥാപിച്ചത്. ഇംഗ്ലണ്ട് ആസ്ഥാനമായ കമ്പനി ഇംഗ്ലണ്ടിനു പുറമേ ഇന്ത്യ, അമേരിക്കന്‍ ഐക്യനാടുകള്‍, ബ്രസീല്‍, ചൈന, ജര്‍മ്മനി എന്നിവിടങ്ങളിലും വാഹനങ്ങള്‍ വിപണനത്തിനായി നിര്‍മ്മിക്കുന്നു. ഇന്ത്യയില്‍ പൂനെയിലാണ് കമ്പനിയുടെ നിര്‍മ്മാണ ഘടകം പ്രവര്‍ത്തിക്കുന്നത്. 2006-ല്‍ കമ്പനിക്ക് 4000 തൊഴിലാളികളാണുണ്ടായിരുന്നത്.

1945-ല്‍ ബാംഫോഡ് രണ്ടാം ലോക മഹായുദ്ധത്തില്‍ നിന്നും ഉപേക്ഷിച്ച വസ്തുക്കള്‍ കൊണ്ട് ഒരു ട്രയിലര്‍ ഉണ്ടാക്കി, 1948‌-ഓടു കൂടി കമ്പനിയില്‍ ആറുപേര്‍ പണിയെടുക്കുകയും യൂറോപ്പിലാദ്യത്തെ മര്‍ദ്ദശക്തി(hydraulic) ടിപ്പര്‍ ഉണ്ടാക്കുകയും ചെയ്തു. 1953-ല്‍ ആദ്യമായി തൊട്ടി ഉപയോഗിച്ച് വസ്തുക്കള്‍ കോരുന്ന വാഹനം ഉണ്ടാക്കിയ കമ്പനി 1964 ആയപ്പോഴേക്കും അത്തരത്തിലുള്ള 3000 വാഹനങ്ങള്‍ വിരിരുന്നു.

ജര്‍മ്മന്‍ ഉപകരണ നിര്‍മ്മാണ കമ്പനിയായ വൈബ്രോമാക്സിന്റെ ഉടമസ്ഥരും ജെ.സി.ബി ആണ്.

### [തിരുത്തുക] വാഹനങ്ങള്‍

ഒരു ജെ.സി.ബി. മണ്ണുമാന്തി

ഇന്ന് ജെ.സി.ബി നിര്‍മ്മിക്കുന്ന വാഹനങ്ങളില്‍ ഒട്ടുമിക്കതും ഏതെങ്കിലും തരം ഭൌമോപരിതല പ്രവര്‍ത്തനങ്ങള്‍ ചെയ്യുന്നവയാണ്. മണ്ണുമാന്തുക, പാറപൊട്ടിക്കുക, കെട്ടിടങ്ങളും മറ്റും തകര്‍ക്കുക എന്നിവകൂടാതെ ട്രാക്റ്ററുകളും ജെ.സി.ബി നിര്‍മ്മിക്കുന്നു. ടയറിലോടുന്നതും ടാങ്കുകളെ പോലെ ചങ്ങലകളില്‍ ഓടുന്നവയുമായ വാഹനങ്ങള്‍ ജെ.സി.ബി ഉണ്ടാക്കുന്നു.

### [തിരുത്തുക] പ്രദര്‍ശന സംഘം

തങ്ങളുടെ വാഹനങ്ങളുടെ വിവിധ ഉപയോഗങ്ങള്‍ പ്രദര്‍ശിപ്പിക്കുക എന്ന ഉദ്ദേശത്തോടെ കമ്പനി സജ്ജീകരിച്ചിട്ടുള്ള സംഘമാണ് ജെ.സി.ബി. ഡാന്‍സിങ് ഡിഗേഴ്സ് (നൃത്തംചെയ്യും കുഴിതോണ്ടികള്‍). അസാധാരണമായ മാര്‍ഗ്ഗങ്ങളില്‍ തങ്ങളുടെ വാഹനങ്ങള്‍ എങ്ങിനെ ഉപയോഗിക്കാമെന്ന് കാട്ടിത്തരുകയാണ് ഇവര്‍ ചെയ്യുന്നത്. വാഹനങ്ങള്‍ കൊണ്ടുള്ള അഭ്യാസങ്ങള്‍ ഇവര്‍ കാട്ടുന്നു.

## [തിരുത്തുക] പൊതുജീവിതത്തില്‍

- 2006 തുടക്കത്തില്‍ കേരളത്തിലെ മലകള്‍ ഇടിച്ച് പാടങ്ങള്‍ മണ്ണിട്ട് നികത്തുന്നതുമായി ബന്ധപ്പെട്ട് പരിസ്ഥിതി സംഘടനകള്‍ ജെ.സി.ബി കളുടെ ഉപയോഗം നിയന്ത്രിക്കണമെന്ന് ആവശ്യപ്പെടുകയുണ്ടായി.
- 2007 ജൂണില്‍ കേരള സര്‍ക്കാര്‍ ആരംഭിച്ച മൂന്നാര്‍ കൈയേറ്റം ഒഴിപ്പിക്കല്‍ നടപടിയില്‍ അനധികൃത കെട്ടിടങ്ങള്‍ പൊളിച്ചുമാറ്റാന്‍ ജെ.സി.ബികള്‍ വ്യാപകമായി ഉപയോഗിക്കപ്പെട്ടു.
- മൂന്നാര്‍ കൈയ്യേറ്റം ഒഴിപ്പിക്കലിന്റെ പശ്ചാത്തലത്തില്‍ ജെ.സി.ബികളെ ദിനോസറുകള്‍ ആയി സങ്കല്പ്പിച്ചുള്ള എം. മുകുന്ദന്റെ കഥ മാതൃഭൂമി ആഴ്ചപ്പതിപ്പില്‍ പ്രസിദ്ധീകരിച്ചു.

## [തിരുത്തുക] ചിത്രശാല

ജെ.സി.ബി. 407 | ജെ.സി.ബി. 407 | ജെ.സി.ബി ഫാസ്റ്റ്രാക് 8250

## [തിരുത്തുക] പുറം കണ്ണികള്‍

വിക്കിമീഡിയ കോമണ്‍സില്‍

ഈ ലേഖനവുമായി ബന്ധപ്പെട്ട കൂടുതല്‍ പ്രമാണങ്ങള്‍ ലഭ്യമാണ്‌

- http://www.jcb.com/
- കമ്പനിയുടെ ചരിത്രം
- ഡാന്‍സിങ് ഡിഗേഴ്സ്
- http://www.peterjohnson.co.uk/info.asp?ID=48
- http://website.lineone.net/~peterjohnsonent/ArenaText/dancing.htm
- http://www.aber.ac.uk/~dcswww/Telematics/RWS/rws/tour/dancing.html

Retrieved from "http://ml.wikipedia.org../../../%E0%B4%9C/%E0%B5%86/2E/%E0%B4%9C%E0%B5%86.%E0%B4%B8%E0%B4%BF.%E0%B4%AC%E0%B4%BF..html"

സൂചിക: വാഹന നിര്‍മ്മാണ കമ്പനികള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English
- ‪Norsk (bokmål)‬
- Svenska